google/wiki40b huggingface dataset:
Haga slott

Haga slott er et slott i Hagaparken i Solna kommune i Stockholm, Sverige. Det ble oppført 1802–1805 for kong Gustav IV Adolf av Sverige av arkitekten Christoffer Gjörwell. Slottet er utformet i italiensk villastil. 
Sveriges nåværende konge, kong Karl XVI Gustav, samt alle hans fire søstre er født og oppvokst på Haga slott. Familien bodde på slottet inntil 1947, da de fem barnas far, arveprins Gustav Adolf, omkom i en flyulykke. 
Siden 1966 benyttes Haga slott som gjestebolig for prominente gjester ved for eksempel statsbesøk. Det svenske kronprinsparet, Victoria av Sverige og Prins Daniel av Sverige, flyttet inn på Haga den 15. november 2010.
Toyota Celica

Toyota Celica er en sportsbil produsert av den japanske bilprodusenten Toyota siden begynnelsen av 1970-tallet.
Den første utgaven av Celica kom på markedet i 1971 og var en «strippet» utgave av Toyotas «superbil», 2000GT, og forholdsvis billig til sportsbil å være. Felles for alle de syv generasjonene Celica, er at de er bygd rundt Toyotas firesylindrede rekkemotor. Den mest «drastiske» endringen skjedde i 1986 da man gikk over fra bakhjulstrekk til forhjulstrekk; GT-modellene av Celica med bakhjulstrekk hadde doble overliggende kamaksler og et større utvalg når det gjelder interiøret i bilen, mens GT-modellene med forhjulstrekk hadde turbo og – i de siste modellene – variable ventiltider.
Celica har gjort seg bemerket i rallysammenheng ved flere anledninger, og spesielt på begynnelsen av 1990-tallet da den spanske rallysjåføren Carlos Sainz gjorde det meget godt (og ble verdensmester ved flere anledninger). En egen utgave av Celica er oppkalt etter ham.
2005 blir det siste produksjonsåret pga. økende konkurranse og sviktende salg. Toyota solgte 52 406 enheter i 2000, men dette tallet sank til bare 14 856 i 2003 (og var offer for en ytterligere nedgang på 33,8 % fra 2003 til juni 2004). Man antar at Toyota Scion tC overtar det amerikanske Celica-markedet, mens Toyota sluttet å produsere nisjebiler som Celica i Europa.
I januar 2012 ble imidlertid Toyota GT86, utviklet i samarbeid med Subaru, lansert på det europeiske markedet. Modellen markedsføres som Scion FR-S i USA og Canada.
Krigserklæringer under den andre verdenskrig

Dette er en tidslinje over formelle krigserklæringer under den andre verdenskrig.
En erklæring av krig er den formelle handlingen hvor ett land går til krig mot en annet. Erklæringen er vanligvis en handling av å levere en performativ ytring (må ikke forveksles med en vanlig tale) eller presentasjon av et signert dokument av en autorisert part av en nasjonal regjering for å skape en tilstand av krig mellom to eller flere suverene stater. Den offisielle internasjonale protokollen til å erklære krig, ble definert i Haag fredskonferansen i 1907 (eller Haag II). For de diplomatiske manøvreringen bak disse hendelsene, noe som førte til fiendtligheter mellom stater under andre verdenskrig, se artikkel med tittelen diplomatisk historie fra andre verdenskrig.
Mount Borgeson

Mount Borgeson er en fjelltopp i Antarktis som ligger ni kilometer øst-sørøst for Smith Peak i Walker Mountains på Thurston Island. Fjellet ble først skissert etter flyfoto tatt under U.S. Navy Operasjon Highjump i 1946–47, og ble navnsatt av Advisory Committee on Antarctic Names etter Warren T. Borgeson, en topografisk ingeniør med U.S. Navy Bellingshausenhavet-ekspedisjonen, som opprettet geodetiske kontrollpunkt i området i februar 1960.
Berquist Ridge

Berquist Ridge er en rygg som er 8 nautiske mil lang og strekker seg vestover fra Madey Ridge i Neptune Range i Pensacolafjellene. Den ble kartlagt av U.S. Geological Survey fra landmålinger og fra flyfoto tatt av U.S. Navy i 1956–66, og ble navngitt av Advisory Committee on Antarctic Names etter Robert M. Berquist, en fotograf ved Ellsworth-basen, vinteren 1958.
Theagenes

Utseende

Middelsstore, brune smygere, forholdsvis slanke, med et særpreget utseende. På hodet er palpene påfallende store og kraftige. Forvingen har bølgende for- og ytterkanter, og ender i en skarp spiss. Den er brun på oversiden, brungul på undersiden. Bakvingen har et stort, snøhvitt felt i midten (unntatt hos T. dichrous).

Levevis

Artene lever i tåkeskog, gjerne mellom 1000–2000 meter over havet. Forøvrig er biologien deres ganske dårlig kjent.

Utbredelse

Slekten er utbredt i Sør- og Mellom-Amerika.
YO! Sushi

Historie

YO! Sushi åpnet sin første restaurant i Soho, London i januar 1997. I 2000 ble Robin Rowland administrerende direktør i YO! Sushi, og i 2002 åpnet de sin første restaurant utenfor London, i Manchester. I 2003 hadde YO! Sushi totalt 12 restauranter, og samme år åpnet deres første franchise i Dubai, De forente arabiske emirater. To nye franchiser åpnet i 2007, en i Dublin og den andre i Moskva. I 2010, åpnet deres 50. selskapseide restaurant i London.
YO! Sushi har planer om ekspansjon i Europa, Midtøsten og USA. Selskapet etablerte seg i Norge den 6. februar 2012 på Oslo Lufthavn Gardermoen, og vil åpne 10 restauranter på østkysten av USA fra 2012, den første i Washington, D.C.
Theclini

Utseende

Middelsstore stjertvinger, som oftest brunlige. Oversiden er gjerne brun, ikke sjelden med blå eller fiolett metallglans. Bakvingen har stjerter ved bakhjørnet. Undersiden er brun eller gråbrun, ofte med en hvit strek langs ytterkanten men ellers temmelig ensfarget.

Levevis

De fleste av disse sommerfuglene er skogsinsekter, og larvene lever på busker og løvtrær.

Utbredelse

Gruppen er utbredt i Palearktis, med flest arter i Asia.
Pasadena

Geografi

Pasadena ligger i San Gabriel Valley på 263 meters over havet. Byen omgis av Raymond-forkastningen, San Rafael Hills og San Gabriel Mountains. 
Ifølge United States Census Bureau, har byen et totalt areal på 60.0 km²,  59.8 km² er land og 0.2 km² (0.30%) er vann.
Pasadena ligger 16 kilometer nordøst om det sentrale «downtown» i Los Angeles. byen grenser til 10 byer/områder Highland Park, Glendale, South Pasadena, San Marino, Arcadia, Sierra Madre, La Cañada-Flintridge og områdene Eagle Rock og Garvanza som hører til byen Los Angeles, samt Altadena som ikke tilhører noen by , men styres direkte av Los Angeles County.
Neruta

Neruta (russisk: Нерута) er ei elv i Nenetsk autonome okrug i Russland. Elva begynner på Malozemelskaja Tundra, nordvest for elva Petsjoras munning. Den renner først mot øst og senere nord gjennom en flat og myrlendt tundra, og munner ut i Kolokolkovabukta, 30 kilometer sør for landsbyen Tobseda og 80 kilometer nord-nordvest for byen Narjan-Mar. Nerutas løp er ekstremt slyngete, med talløse meandere og kroksjøer. Elva er 107 kilometer lang, og har et nedbørfelt på 1 250 km².
Norgesmesterskapet i poker 2016 Gardermoen

Norgesmesterskapet i poker 2016 Gardermoen var det andre norske mesterskapet i poker i 2016 og ble arrangert fra 24. november til 30. november på Gardermoen utenfor Oslo. Det første norske mesterskapet i poker i 2016 ble avholdt 12. til 19. mars 2016 i Dublin, Irland. 
Mesterskapet ble gjennomført i Norge som et initiativ satt i gang av Kulturdepartementet for å tilby norske pokerspillere muligheten til å konkurrere på norsk jord. Det er en del av endringen i loven fra 1. januar 2015. Da ble poker lovlig å spille hjemme med maks 10 spillere for maks 1 000 kr hver. I tillegg ble det lov å arrangere et Norgesmesterskap i poker bestående av tre forskjellige turneringsformer og fem regionale kvalifiseringer.
Lotteritilsynet har gitt Blodkreftforeningen tillatelse til å gjennomføre årlige norgesmesterskap i turneringspoker i perioden 2015 – 2017. Global Poker Tours Ltd. (GPT) er autorisert som entreprenør, og skal arrangere NM i turneringspoker på vegne av Blodkreftforeningen. GPTL samarbeider med Norsk Pokerforbund og Lotteritilsynet på alle områder rundt NM i Norge. GPT står blant annet bak European Poker Tour (EPT) og eies av kanadiske Amaya Gaming Group som også har Pokerstars (verdens største online pokerside) og Full Tilt Poker i porteføljen.
I NM 2016 var det fem tittelturneringer. I tillegg ble det arrangert 4 gratisturneringer og 3 satellitter, deriblant Østlandsmesterskapet.
Oslo bymiljøetat

Etableringen i 2010–2011

Bymiljøetaten ble vedtatt opprettet i 2010 gjennom en sammenslåing av Samferdselsetaten, Friluftsetaten, Trafikketaten, Idrettsetaten og ENØK-etaten, med virkning fra 1. mai 2011. Bymiljøetaten overtok også miljøoppgavene til Helse- og velferdsetaten og ansvaret for gategrunnen fra Eiendoms- og byfornyelsesetaten. Den nye etaten hadde om lag 750 ansatte.
Gige

Gige (norrønt gígja = muligens «skjærende tone») var et lite 2-3 strengers strykeinstrument som ble brukt i middelalderen. Instrumentet hadde vanligvis hvelvet bunn, til forskjell fra den ellers nært beslektede fidel.
Gige nevnes i norrøne sagaer og var i bruk i Norge, England, Island og Danmark. Det tyske ordet for fiolin, Geige, stammer trolig fra gige, mens ordet fiolin stammer fra fidel.
Øsekar

Et øsekar eller ausekar er en øse med en form som er spesielt tilpasset arbeidet med å tømme en båt for regn- eller sjøvann. De var før laget av tre, men er i nyere tid laget av plast.
I joller finner man ofte et mer moderne øsekar av plast. Noen båter er også selvlensende, det vil si at vannet renner ut av seg selv enten på grunn av måten båten er konstruert på, eller fordi vannet renner ut mens båten seiler i høy fart. Seiljoller som Optimist og Europajolle har øsekar. Europajollen har også selvlenser.
Polynja

En polynja (låneord fra russisk полынья polynja) er et stort isfritt hull i sjøisdekket eller drivisen i polare strøk. Noen polynjaer fryser til relativt raskt, mens andre kan vare i flere måneder. Tidligere har enkelte polynjaer, som polynjaen i Weddellhavet (1974–1976) vart over flere vintere. Denne dukket for øvrig opp igjen i 2016 og 2017.
Ordet polynja er et lånord fra russisk «полынья» (polynja), og betyr «naturlig ishull». Ordet ble tatt i bruk av polfarere på 1800-tallet for å beskrive deler av sjøen som kunne navigeres. Det brukes i dag hovedsakelig som et geografisk uttrykk for å beskrive et område med vann omgitt av sjøis.

Dannelse

Polynjaer kan dannes gjennom to hovedprosesser: gjennom konveksjon av varmt vann til overflaten, eller ved at katabatiske vinder eller havstrømmer tvinger drivisen bort fra land.

Ved smelting

Polynjaer kan oppstå termodynamisk, ved at oppstrømning fører til at overflatevannet holdes på eller over frysepunktet. Dette reduserer produksjonen av is eller kan stoppe den helt. Polynjaer dannet ved smelting på grunn av vertikaltransport av varmere vann kan holde seg opptil flere måneder.

Ved vind eller havstrømmer

Katabatiske vinder eller havstrømmer kan blåse eller drive isen vekk fra en kystlinje eller landfast is. Områder der slike polynjaer dannes har ofte høy produksjon av is og disse polynjaene fryser gjerne til relativt raskt.

Økologi

I området mellom Grønland og Canada dannes det en polynja i den nordlige Baffinbukta på samme sted og samme tidspunkt årlig. Siden livet kan tilpasse seg denne regelmessigheten, gjør denne typen polynjaer det mulig å overvintre for flere marine pattedyr som hvalross, narhval og hvithval. Om våren kan plankton blomstre svært tidlig, noe som igjen gir næring til istorsk som spiller en viktig rolle i økosystemet. Det samme habitatet er et viktig næringsområde for millioner av sjøfugler, blant annet anslagsvis to tredjedeler av verdens bestand av alkekonger og polarlomvier.
Polynjaer i McMurdo-sundet i Antarktis gir pingviner isfrie områder der de kan få næring, så de er viktige for levedyktigheten til pingvinkolonien i Cape Royds.
Abdul Halim Dalimunte

Bakgrunn

Dalimunte er født blind, og begynte med friidrett i 2004.
Asambrødrene

Liv

Cosmas Damian Asam og hans bror Egid Quirin var to av de tilsammen ni barna til klostermaleren Hans Georg Asam fra Benediktbeuern i Bayern. Begge gikk i malerlære hos sin far, men etter farens død bestemte de seg for å utvide sine kunnskaper i stukkatur og arkitektur. Cosmas Damian reiste derfor for lære mer om dette i Roma og fikk støtte til reisen av abbeden i Tegernsee. I 1713 fikk Cosmas Damian i nærvær av paven førstepris i sin malerklasse i Accademia di San Luca. Det er mulig at hans bror Egid også fulgte med på denne reisen, selv om han på denne tiden tok sin utdannelse hos billedhuggeren Andreas Faistenberger i München og avsluttet hos ham 1716, forøvrig med et godt resultat. Da Cosmas kom tilbake fra Italia fikk brødrene en rekke oppdrag takket være deres forbindelser med benediktinerordenen.
Cosmas Damian arbeidet som maler og billedhugger, Egid Quirin som arkitekt, stukkatør og billedhugger. Som oftest løste de sine oppgaver i samarbeid.
Særlig Damians store talent i freskomaleri gjorde brødrene kjent i Oberpfalz. Damians fresker var like etterspurt og betalt som den italienske samtidige Giovanni Battista Tiepolo.
Freskene og stukkaturarbeidene i Bamberg var preget av illusjonsteknikken. I senere arbeider som i Weingarten lykkes det imidlertid brødrene å lage et enhetlig samspill av enkeltelementer og en sceneaktig ramme for gudstjenesten i barokken (det sakrale teater). Med byggingen og innredningen av klosterkirken i Weltenburg la de grunnsteinen for sitt renomme. Der klarte de på en virkningsfull måte å kombinere maleri, skulptur, lysføring, romstruktur og arkitektur, typisk for senbarokken.
I løpet av ett og et halvt år i 1723/24 laget de freskene og stukkaturen i domen i Freising. De valgte farger for freskene og stukkaturen etter Peter Paul Rubens altertavle i høyalteret slik at kirkerommet gir et harmonisk samlet inntrykk.
Brødrenes oppdrag rakk fra Böhmen til Tyrol og i Sveits, men fra 1727 var begge bosatt i München. Deres mest kjente verk er Kirche Sankt Johann Nepomuk også kalt Asamkirken og som ble bygget like ved brødrenes hus.
Holst Halvorsen kunsthandel

Holst Halvorsen kunsthandel var et privat kunstgalleri i Oslo, grunnlagt i 1917 av Harald Holst Halvorsen. Holst Halvorsen stilte tidlig ut sentrale norske kunstnere fra begynnelsen av 1900-tallet, blant andre Edvard Munch. Andre kunstere som ble vist ved galleriet teller Kai Fjell, Ludvig Eikaas, Frans Widerberg, Svein Strand, Johannes Vinjum, Eilif Amundsen og Inger Sitter.
Holst Halvorsen kunsthandel ble nedlagt i 1995.
Dominik Kahun

Chicago Blackhawks

Kahun ble aldri draftet av noen NHL-klubb, men signerte med Chicago Blackhawks 2018 og spilte sesongen 2018–19 med klubben, og hadde 37 poeng på 82 kamper.

Pittsburgh Penguins

Den 16. juni 2019 ble han tradet til Pittsburgh Penguins, tilsammen med et valg i femte runden i NHL-draften 2019, i bytte mot Olli Määttä.

Landslagskarriere

Han representerte Tyskland under Vinter-OL 2018 i Pyeongchang, hvor han tok sølv.
Sun Studio

Sun Studio er et platestudio åpnet av rockepioneren Sam Phillips på 706 Union Avenue i Memphis, Tennessee den 3. januar 1950. Studioet het opprinnelig Memphis recording Service, og det delte bygning med Sun Records. I 1951 ble den antatt første rockesingelen, «Jackie Brentson and his Delta Cats» sin «Rocket 88» (med låtskriver Ike Turner på keyboard) spilt inn. Som gjorde at studioet kunne hevde å være rockens vugge. Ellers ble studioet brukt av blues og R&B artister som Muddy Waters, Junior Parker, Little Milton, B.B. King, James Cotton, Rufus Thomas og Roscoe Gordon på begynnelsen av 50-tallet.
Utover 50-tallet ble studioet brukt til å spille inn demoer for unge håpefulle artister og albumene til artister som var under kontrakt med Sun Records. Dette inkluderte artister som Johnny Cash, Elvis Presley, Carl Perkins, Roy Orbison, Charlie Feathers og Jerry Lee Lewis. På slutten av 50-tallet ble pågangen av artister så stor, at Sam Phillips bygde et nytt studio i 1960 kalt Sam C. Phillips Recording Studio. I 1969 solgte Sam Philips studioet og sitt nye plateselskap Phillips recording til Shelby Singleton, og det gamle studioet ble ikke lengre brukt. 
Men i 1985, da Carl Perkins, Roy Orbison, Jerry Lee Lewis og Johnny Cash skulle spille inn det som ble Class of '55, valgte de det gamle studioet for innspillingen. Og i 1987 ble studioet gjenåpnet som et kombinert studio og museum.
Antillansk gylden

Historie

I 1828 ble den (nederlandske) gylden innført som myntenhet på Curaçao. Øyen utga sine egne mynter og sedler i den nederlandske valutaenheten. I 1940 ble på grunn av den andre verdenskrig den antillanske gylden skilt fra den (nederlandske) gylden og koblet opp mot amerikansk dollar.
På De nederlandske Antiller ble også amerikanske dollar akseptert som betalingsmiddel.
Julius von Tarent

Julius von Tarent er en dramatisk tragedie av tyskeren Johann Anton Leisewitz. Den ble utgitt i 1774, og regnes som et viktig verk fra Sturm und Drang-tiden. Skuespillet var en av Friedrich Schillers favoritter og mye spilt i Tyskland. Dets sentrale tema er striden mellom de to prinsene Julius og Guido av Tarent for den ikke-adelige Blancas kjærlighet.
Som i Klingers Die Zwillinge står en «dynamisk men frustrert handlingens mann», Guido, i motsetning til «en mer fredelig og melankolsk figur», Julius.
Ifølge Encyclopædia Britannica var skuespillet en forløper og inspirasjonskilde for Friedrich Schillers Die Räuber (1781).
Jason Sudeikis

Karriere

I 2003 ble Jason Sudeikis kjent da han ble en del av skuespillerteamet i sketsjshowet Saturday Night Live. I juli 2013 kunngjorde han at han forlot programmet. Etter sitt gjennombrudd i TV-programmet har han også spilt i flere filmer. Særlig er han kjent fra Horrible Bosses (2011), der han spilte Kurt Buckman, en av hovedrollene.
Andre filmer inkluderer Semi-Pro (2008), What Happens in Vegas (2008), The Rocker (2008), The Bounty Hunter (2010), Going the Distance (2010), Hall Pass (2011) og Epic - skogens hemmelige rike (2013). I tillegg spilte han en tilbakevendende rolle i 30 Rock fra 2007 til 2010.
I 2013 var han aktuell som hovedrollen David Clark i komedien We're the Millers (2013). I 2014 gjentpk han rollen som Kurt Buckman i Horrible Bosses 2.

Privat

Sudeikis flyttet som barn sammen med familien til Overland Park i Kansas, som han betegner som sin hjemby, til tross for at han ble født i Fairfax i Virginia.
Han var gift med Kay Cannon, en produsent og manusforfatter, fra 2004 til 2010, da de skilte seg. I januar 2013 forlovet han seg med skuespilleren Olivia Wilde, som han da hadde vært sammen med i to år.
Angels with Dirty Faces

Angels with Dirty Faces er den andre albumutgivelsen til den britiske soulgruppa Sugababes, utgitt i august 2002.
Econet

Econet var et lavkostnads lokalnett for skoler og mindre næringsvirksomhet som ble utviklet av Acorn Computers Ltd. Programvaren for Econet ble for det meste overtatt av AUN, selv om enkelte produsenter fortsatt tilbød verktøy for å forbinde gamle og nye nettverk. I sin tur ble AUN erstattet av programvaren Acorn Access+. Støtten for Econet ble fjernet fra versjon 3.5 av Linuxkjernen den 21. juli 2012, på grunn av manglende bruk og sårbarhet overfor privilegie-eskalering.
40 beste (Hanne Krogh)

40 beste er en samleplate med Hanne Krogh, utgitt i 1994. Albumet lå én uke på VG-lista og endte med 17.-plass som beste plassering. Dette er Hanne Kroghs fjortende album, og oppsummerer hennes karriere så langt, med alle hennes største slagere. Her finnes spor fra alle hennes soloplater, pluss produksjonene til Bobbysocks og Just 4 Fun. Det eneste sporet som ikke var å finne på noen av hennes album, var «Bryllupsfesten», som var utgitt i 1989 med Gundersens Blandede Pikekor. Denne utgaven solgte godt, og inneholdt en fyldig booklet, som beskrev Hanne Krogs karriere. Forordet var ved Ole Vidar Lien.
Én midt i trynet

Handlingen

Filmen handler om en fremgangsrik forretningskvinne (Streisand) som bestemmer seg for å tjene penger på en tidligere bokser (O'Neal). Men bokseren har imidlertid  ingen intensjoner om å gå inn i ringen igjen.
Salutorget

Salutorget (finsk: Kauppatori) er en sentralt torg i Helsingfors. Torget er både markedsplass, blant annet for fisk, en populær turistattraksjon og havn for personbåttrafikk.
Plassen ligger i sentrum av byen, i østenden av Esplanadparken. Fra torget går det rutebåter til Sveaborg og Högholmen, og i turistsesongen også sightseeingruter i byens skjærgård. Passasjerbåter og bilferjer til Tallinn og Stockholm har avgang nær torget.
I sommerhalvåret er Salutorget et myldrende marked med salg av fisk, annen etisk mat for turister, souvenirer og med flere serveringssteder. Tidlig i oktober er det sildemarked (silakkamarkkinat) på torget, et arrangement med røtter fra 1700-tallet.
Flere store begivenheter har blitt feiret på torget, som Finlands gull i VM i ishockey 1995 og Lordis seier i Melodi Grand Prix 2006.

Historie

Fram til tidlig på 1800-tallet var torget en leirete strand med fiskebrygger. Fisk ble solgt her, mens all annen handel foregikk ved Stortorget (dagens Senatstorget).
I forbindelse med byplanen av 1812, ble Salutorget byens markedsplass, mens Stortorget ble omgjort til Senatstorget og fikk mer formelle funksjoner. Det ble bygget kaiplasser for handel, og anlagt tre havnebasseng for ulike funksjoner. Slottbassenget for trafikk til og fra Sveaborg/Suomenlinna; Kolerabassenget for fiskebåter og Estbassängen for dampskip. Skatuddens kanal ble bygget samtidig.
På 1890-tallet ble det lagt jernbanespor til Skatuddens havn over Salutorget. To hevebroer ble anlagt over Kolerbassenget og over Skatuddens kanal. Jernbanesporet ble fjernet på 1980-tallet.
Regiment

Regiment som administrativ avdeling i andre land

I den amerikanske hæren er regimenter tradisjonsbærere ved at alle bataljoner tilhører et regiment, men regimentet har ingen funksjon utover dette (betegnelsen regiment benyttes imidlertid av historiske årsaker som navn på noen operative avdelinger i panservåpenet (armored cavalry regiment) og hærens flyvåpen (aviation regiment)). I Norge har regiment tidligere vært benyttet som navn på operative avdelinger med et geografisk ansvar innen Norge (se under), men Forsvarssjefen har foreslått at begrepet gjeninnføres i betydningen administrativ avdeling, der hvert regiment ledes av en fagsjef.
Yoshihito Yamaji

Karriere

Yoshihito Yamaji startet sin profesjonelle karriere i Toshiba i 1993. Han har også spilt for Vegalta Sendai.
Jing (Xuancheng)

Jing (kinesisk: 泾县; pinyin: Jīng Xiàn) er et fylke i provinsen Anhui i Folkerepublikken Kina. Det ligger under byprefekturet Xuancheng.
Fylket hadde 360 723 innbyggere i 1999.

Kulturminner

Det tidligere hovedkvarter for den nye fjerde armé (新四军军部旧址, Xīnsìjūn jūnbù jiùzhǐ), Shuixi-dobbelpagodene (水西双塔, Shuǐxī shuāng tǎ), den gamle arkitektur i Chaji (查济古建筑群, Chájì gǔ jiànzhùqún) og den gamle arkitektur i landsbyen Huangtiancun (黄田村古建筑群, Huángtiáncūn gǔ jiànzhùqún) er oppført på Folkerepublikken Kinas liste over kulturminner.

Xuanpapir

Det edle kinesiske kalligrafi- og maleripapiret xuanpapir har sitt opphav i fylket Jing.

Samferdsel

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Kobberaksess

Kobberaksess, på engelsk kjent som local loop unbundling (LLU eller LLUB), er betegnelsen på konkurrerende teleselskapers regulerte adgang på like vilkår til et (tidligere) monopolists telenett (fastnettet) inn mot kunden i husstanden, ofte det såkalte «kobbernettet». Regulert og pålagt plikt til å gi tilgang til fiber- eller annet transportnett utenom aksessnettet til husstandene, kalles bitstrøm-aksess eller «fiberaksess». Pålagt plikt til å stille sentraler til disposisjon for konkurrenters utstyr, kalles telelosji.
Kobberaksess er et regulert og pålagt produkt for wholesale-organisasjonene i alle europeiske dominerende teleselskaper, siden kobberaksess er et marked som er regulert av Europakommisjonen.
I Norge ble Telenor pålagt å gi kobberaksess i 2001, og tilbyr dette gjennom sitt infrastrukturselskap Jara. I Storbritannia motsatte British Telecom seg lenge å tilby kobberaksess, og resultatet ble at telemyndigheten Oftel tvangsmessig skilte ut wholesale-virksomheten i et BT-eid, men juridisk selvstendig selskap, OpenReach.
Aritz Aduriz

Landslaget

8. oktober 2010 fikk han sin første landskamp for Spania, mot Litauen. 24. mars 2016 scoret han sitt første landslagsmål, som kom mot Italia.
Han ble tatt ut i Spanias EM-tropp til EM i Frankrike 2016.